Markos Vafiadis

**Markos Vafiadis** (grčki: *Μάρκος Βαφειάδης*; Erzurum, Osmansko carstvo, 28. januar 1906. – Atena, Grčka, 23. februar 1992.) bio je jedan od lidera Grčke komunističke partije i komandant Narodno oslobodilačke armije Grčke, poznat kao **General Markos**.

Bio je jedan od zapovednika za vrijeme Grčkog građanskog rata.

## Predratna biografija

*Markos* je mladost proveo kao tvornički radnik u Istanbulu, nakon grčkog poraza i velike razmjene stanovništva, poslije Grčko Turskog rata *Vafiadis* se 1923 preselio u Grčku, gdje je živio na relaciji Solun - Kavala kao prognanik. U Solunu se 1928 upisao u *Federaciju Grčke komunističke omladine* (OKNE). Već je 1932., uhapšen zbog političke djelatnosti i poslan u zatvor.

Nakon puštanja na slobodu 1933., radi kao stranački instruktor po cijeloj Grčkoj. Na samom početku diktature Joannisa Metaxasa, protjeran je na otok *Agios Efstratios*, odakle je pobjegao za manje od mjesec dana. U dubokoj ilegalnosti radio je na Kreti i bio jedan od glavnih organizatora *Pobune iz [[Kanija|Kanije]]*, 28. jula 1938. protiv režima Metaxasa. Nakon slamanja pobune, vraća se u Atenu gdje je uhapšen. Nakon toga je odležao neko vrijeme u zatvoru u Nauplionu a zatim je interniran na otok *Gavdos*.

## Okupacija i Građanski rat

U maju 1941, za vrijeme njemačke invazije na Grčku, pobjegao je sa *Gavdosa*, i počeo ilegalno raditi na organiziranju otpora, najprije na Kreti, a potom u Ateni i Solunu. U *centralni Komitet* KKE izabran je 1942. i postavljen za povjerenika za Makedoniju, jednog krila *DSE*-a (*Nacionalne narodno oslobodilačke Armije Grčke*)

U maju 1944., na sastanku održanom u selu *Koryschades*, izabran je kao predstavnik Soluna u *Politički komitet Nacionalnog oslobođenja Grčke*, *Markos* na sastanku nije ni bio, jer se nije uspio probiti.

U novembru 1944. posvađao se sa komandantom ELASa - Velouchiotisom, koji je tražio da se ELAS pripremi za borbu protiv Britanaca. Tako da se tokom sukoba sa Britancima u Ateni u takozvanoj Dekemvriani (u decembru 1944.), Makedonsko krilo ELAS-a nije borilo protiv britanskih jedinica.

U februaru 1946. ponovno je u sukobu sa partijskim vrhom, ovaj put sa Zachariadisom, generalnim sekretarom KKE, koji je želio nastaviti borbu s Britancima. Unatoč stalnim sukobima sa partijskim vrhom, sam *Zachariadis* ga je postavio za komandanta svih partizanskih jedinica u julu 1946. U oktobru 1946., kad je osnovan *Glavni štab DSE*, *Vafiadis* je imenovan predsjednikom. *Markos Vafiadis* je u novembru 1947 proglasio *Privremenu demokratsku vladu Grčke* u kojoj je preuzeo dužnosti predsjednika vlade i ministra obrane.

U zadnjim fazama Grčkog građanskog rata, njegovo neslaganje sa Zachariadisom oko temeljnih pitanja vojničke doktrine i daljnjeg oblika borbe *DSE*, dovelo je do toga da je smijenjen sa rukovodećih položaja u augustu 1948. a od januara 1949. i sa svih vojnih funkcija.
U oktobru 1950., istjeran je iz članstva komunističke partije, u to vrijeme on je već bio u Sovjetskom savezu kamo se sklonio nakon poraza *DSE*-a.

## Nakon građanskog rata

Nakon pada staljinove politike, *Markos Vafiadis* se vratio u KKE i bio izabran kao član *Političkog biroa* *Centralnog komiteteta partije*. 
Novi nesporazumi sa partijskim vrhom, naveli su ga da podnese ostavku u januaru 1958.
Ponovno je primljen u partiju, u junu 1964. i to u takozvanu *Unutrašnju KKE* (*ΚΚΕ Εσωτερικού*) partijsku frakciju koja se odcjepila od KKE-a 1968. 
U martu 1983., vratio se u Grčku, nakon punih 23 godina provedenih u egzilu u SSSR-u. Nakon povratka objavio je svoje *Memoare* 1989.

U aprilu 1990., počasno je izabran u *Grčki parlament* na nacionalnoj listi PASOK-a.

## Izvori

## Vanjske veze
* ''Markos Vafiades'' na portalu Encyclopædia Britannica